open-index/open-wikipedia-markdown huggingface dataset:
Aracruz

**Aracruz** oli brasilialainen yritys, joka tuotti sellua ja paperia. Aracruz perustettiin 1972 São Paulossa. Liikevaihto oli vuonna 2007 1,9 mrd. $. Vuonna 2009 yritys fuusioitui VCP :n kanssa ja uuden yrityksen nimeksi tuli **Fibria**.

Veracel on Stora Enson ja Aracruzin yhdessä perustama tehdas Brasiliassa. Tehdas käynnistyi vuonna 2005. Tehdas tuottaa 900 000 tn sellua vuodessa. Valmistuessaan se oli maailman suurin eukalyptussellua valmistava tehdas.

## Lähteet

## Aiheesta muualla
* Yrityksen kotisivu 
* Suomen liikekumppani vaikeuksissa Brasiliassa YLE 10.3.2009 
* 900 brasilialaisnaista kapinaan Stora Ensoa vastaan Voima 3-2009
Jean-Pierre Melville

**Jean-Pierre Melville** (20. lokakuuta 1917 Pariisi, Ranska – 2. elokuuta 1973 Pariisi, Ranska) oli etenkin rikoselokuvistaan tunnettu ranskalainen ohjaaja. Hänen maineikkampia teoksiaan ovat *[[Punainen ympyrä]]* ja *[[Yön sudet (elokuva)|Yön sudet]]*. 

Melvillen varhaiset elokuvat olivat Ranskan uuden aallon ohjaajien esikuvia. Melvillen oikea nimi on **Jean-Pierre Grumbach**, mutta toimiessaan toisen maailmansodan aikana Ranskan vastarintaliikkeessä hän otti käyttöön nimen Melville kunnioituksesta arvostamaansa kirjailijaa Herman Melvilleä kohtaan ja käytti sitä elämänsä loppuun saakka.

## Filmografia
### Ohjaajana

## Lähteet

## Aiheesta muualla
### Suomeksi
* Huhta, Veli-Matti: ”Rahat ja henki – Melvilleläinen antisankari suurkaupungin ja rahatalouden kurimuksessa”. *Filmihullu* 2/2018.
* Kurki, Eeva (1997). *Varjojen ritarit : Jean-Pierre Melvillen elokuvat ja eksistentialistinen moraali*. Väitöskirja. Taideteollinen korkeakoulu. .
* Mörttinen, Valtteri: ”Jean-Pierre Melville – rikos teki filosofista formalistin”. *Filmihullu* 2/2018.

### Englanniksi

* Melville IMDB:ssa
*Bibliography of books and articles about Melville via UC Berkeley Media Resources Center
* Senses of Cinema: Great Directors Critical Database
* Jean-Pierre Melville ''World Socialist Web Site''

### Ranskaksi

* Les Studios Jenner 
* Jean Pierre Melville INA 
* Issu de "cinéastes de notre temps" série d'AS Labarthe
Mampali

**Mampali** () oli dynastinen arvonimi keskiajan Georgiassa (700-luvun lopulta 900-luvulle). Sitä käyttivät yleensä korkea-arvoiset Bagrationi-ruhtinaat, joilla ei ollut bysanttilaisia arvonimiä. Se koostuu sanoista *mama* ("isä") ja *upali* ("herra"). Seuraavilla Bagrationi-ruhtinailla oli mampali-arvonimi:

*Guaram Mampali (kuoli 882)
*Gurgen I Mampali (n. 870–891)
*Sumbat I Mampali (n. 870–889)
*Bagrat I Mampali (889–900)
*Davit Mampali (889–943)

## Lähteet
Tuxpan

**Tuxpan** on sekä kaupunki että alue Veracruzin osavaltiossa Meksikossa. Kaupungin nimi tulee nahuatlin kielestä ja tarkoittaa ”jänisten paikkaa”.

Tuxpan sijaitsee samannimisen joen varrella 12 km paikasta, jossa joki laskee Meksikonlahteen. Sen ilmasto on kuuma ja kostea. Pääasiallinen tulonlähde on läheisiltä öljykentiltä pumpatun öljyn jalostaminen. Kaupungissa jalostetaan vientiin myös lähiseuduilta saatua maissia, banaania, kalaa ja karjaa.

Historiaan Tuxpan on jäänyt muun muassa paikkana, josta Fidel ja Raúl Castro, Che Guevara ja muut kapinalliset purjehtivat Granma-laivalla Kuubaan syrjäyttääkseen Fulgencio Batistan Kuuban vallankumouksen aikana.

Vuoden 2010 laskennassa kaupungissa oli vajaat 85&nbsp;000 asukasta, arvio vuodelle 2014 oli 89&nbsp;800.

## Lähteet

## Aiheesta muualla

*Tuxpanin kunnallinen hallinto
*Enciclopedia de los Municipios de Mexico
HMS Emerald (D66)

**HMS Emerald** oli Britannian kuninkaallisen laivaston Emerald-luokan kevyt risteilijä, joka palveli toisessa maailmansodassa risteilijänä ja  muutettiin sen aikana ilmatorjuntaristeilijäksi.

## Valmistus

Alus tilattiin Newcastle-on-Tynestä Armstrong Whitworthilta, missä köli laskettiin 23. syyskuuta 1918. Alus laskettiin vesille 19. toukokuuta 1920 ja otettiin palvelukseen 14. tammikuuta 1926.

## Palvelus
Palvelukseen otettaessa alus liitettiin Itä-Intian laivastoaseman 4. risteilijäviirikköön, mistä se palasi 15. heinäkuuta 1933 Britteinsaarille  palveluksesta poistettavaksi ja Chathamin telakalle siirrettäväksi. Alus palasi 31. elokuuta 1934 palvelukseen Itä-Intian asemalle, jossa alus oli syyskuuhun 1937, jolloin risteilijä ''HMS Liverpool'' vapautti sen tehtävistä. Alus palasi Britteinsaarille, jossa se poistettiin palveluksesta huollettavaksi. Huollon jälkeen alus siirrettiin reserviin.

Syyskuussa 1939 alus palautettiin palvelukseen 12. risteilijäviirikköön. Kuitenkin saksalaisten saarronmurtajien esiintyminen Atlantilla pakotti siirtämään aluksen lokakuussa Halifaxiin suojaamaan kotiinpalaavia saattueita. Aluksen kotisatamana oli Halifax vuoden 1940 loppuun. Lokakuusta 1939 elokuuhun 1940 alus kuljetti 58 miljoonan punnan arvosta kultaa Britteinsaarilta Kanadaan.

Vuonna 1941 alus siirrettiin Intian valtamerelle, jossa aluksen tehtävänä oli suojella joukkojenkuljetussaattueita Lähi-itään ja suojata huhtikuussa Persianlahden aluetta Irakin vastaisen operaation aikana. Joulukuussa 1941 Japanin sotaan liittymisen jälkeen, *Emerald* liitettiin Itäisen laivaston nopeaan osaan. Alus oli maaliskuussa 1942 osaston lippulaivana. Elokuussa alus palasi Britteinsaarille, missä se poistettiin palveluksesta sekä siirrettiin telakalle Portsmouthiin. Alus palautettiin huhtikuussa 1943 palvelukseen Itäisen laivaston 4. risteilijäviirikköön saattuetehtäviin. Alus palasi Britteinsaarille Normandian maihinnousuun, jossa se oli Force K:ssa tukemassa Gold-rannan maihinnousua.

Tammikuussa 1945 alus liitettiin reservilaivastoon ja siitä tehtiin 1947 maalilaiva. Se upposi 24. lokakuuta Kamesin lahteen Rothesayhin, josta hylky nostettiin 9. kesäkuuta 1948. Hylylle telakalla tehtyjen tutkimusten jälkeen alus myytiin 23. kesäkuuta BISCOlle. Alus romutettiin Arnott Youngilla Troonissa, jonne se saapui 5. heinäkuuta.

## Lähteet
*
*

### Viitteet
Emily Handley

**Emily Handley** (s. 25. syyskuuta 1980) oli suomalaisen Nerdee-yhtyeen laulaja ja lauluntekijä.

Nerdeen hajottua hän perusti Lumi-nimisen, suomenkielistä musiikkia tekevän yhtyeen kitaristi  Laura Kermisen kanssa.

## Lähteet
Amblyrhynchotes

***Amblyrhynchotes*** on pallokalojen suku. Siihen kuuluu ainakin kaksi lajia, joista konnapallokala elää Afrikan rannikolta aina Kiinaan ulottuvalla alueella, kun taas  *[[Amblyrhynchotes rufopunctatus]]* pysyy Tyynenmeren länsiosassa ja Etelä-Kiinan merellä.

## Lajeja
*Konnapallokala (*Amblyrhynchotes honckenii*) 
**Amblyrhynchotes hypselongeneion* (syn. *A. rufopunctatus*, *Torquigener hypselogeneion*)
**Amblyrhynchotes spinosissimus*
## Lähteet
Iraklis Thessaloniki BC

**Iraklis BC** on kreikkalainen koripalloseura, joka sijaitsee Thessalonikissa. Emäseura Iraklis perustettiin 1908, jolloin alkoi Iraklis Thessaloniki FC:n toiminta. Joukkue on voittanut Kreikan mestaruuden kahdesti (1928 ja 1935), mutta joutuu nyt pelaamaan alemmalla sarjatasolla.

## Entisiä pelaajia
* Dimitris Diamantidis
* Sofoklis Schortsanitis
* Lazaros Papadopoulos
* Savas Iliadis

## Aiheesta muualla
*Fanien sivu 
*Fanien sivusto
HMS Enterprise (D52)

**HMS Enterprise** oli Britannian kuninkaallisen laivaston Emerald-luokan kevyt risteilijä, joka palveli toisessa maailmansodassa risteilijänä ja  muutettiin sen aikana ilmatorjuntaristeilijäksi.

## Valmistus

Alus tilattiin Clydebankistä John Brown and Companyltä, missä köli laskettiin 28. kesäkuuta 1918. Alus laskettiin vesille 23. joulukuuta 1919 ja otettiin palvelukseen 7. huhtikuuta 1926.

## Palvelus
Palvelukseen otettaessa alus liitettiin Itä-Intian laivastoaseman 4. risteilijäviirikköön, mistä se palasi 1934 Britteinsaarille. Alus poistettiin palveluksesta ja siirrettiin telakalle 4. heinäkuuta. Telakalla oli suunniteltu tehtävän vain normaalihuolto, mutta se laajeni modernisoinniksi. Alus palasi tammikuussa 1936 palvelukseen Itä-Intian asemalle, mistä ''HMS Manchester'' vapautti sen loppuvuodesta 1937. Tehtävänsä luovutettuaan alus palasi Britteinsaarille. Vuoden 1938 kuluessa alus siirsi miehistöjä Kiinan asemalle ja palasi kotiin 30. syyskuuta 1938, jolloin alus poistettiin palveluksesta.

Toisen maailmansodan alkaessa alus sijoitettiin Halifaxiin suojaamaan Atlantin saattueita. Alus siirrettiin kotivesille Norjan taisteluiden vuoksi ja se tuki taisteluita Narvikin ympäristössä huhti-toukokuussa 1940. Alus joutui 19. huhtikuuta Saksan laivaston sukellusveneen *[[U-65]]*:n hyökkäyksen kohteeksi, mutta kykeni väistämään laukaistut torpedot. Norjan taisteluiden jälkeen alus oli huollettavana, minkä jälkeen se liitettiin kesäkuussa Gibraltarille sijoitettuun Force H:hon. Heinäkuussa alus osallistui Force H:n mukana hyökkäykseen Ranskan laivastoa vastaan Mers-el-Kébirissä (operaatio Catapult).

Alus siirrettiin Atlantin valvontatehtäviin ja se osallistui saksalaisen kaapparin *Thorin* etsimiseen Etelä-Atlantilla. Saksan laivaston risteilijän *[[Admiral Scheer]]in* purjehdus Intian valtamerellä aiheutti vastaavasti alukselle etsintätehtäviä. Kumpikaan tehtävistä ei ollut menestyksekäs. Vuonna 1942 alus oli Australian ja Itä-Intian osastojen alueilla saattaen joukkojenkuljetusaluksia, mistä vapauduttuaan se liitettiin Itäiseen laivastoon. Vuoden lopulla alus palasi Englantiin modernisoitavaksi.

Lokakuussa alus palasi palvelukseen lokakuussa 1943, minkä jälkeen alus liitettiin Kotilaivastoon torjumaan Kaukoidästä saapuvia saarronmurtajia Biskajanlahdella. Eräällä tällaisella partiomatkalla risteilijä ''HMS Glasgowin'' kanssa alus joutui Biskajanlahden taisteluun 28. joulukuuta Saksan laivaston torpedoveneiden ja hävittäjien kanssa. Taistelussa upposi kaksi hyökänneistä torpedoveneistä ja yksi hävittäjä.

Alus osallistui Normandian maihinnousuun, jossa alus palveli Force A:ssa  Utah rannan edustalla.

Alus poistettiin palveluksesta ja siirrettiin reserviin 5. tammikuuta 1945, mutta se kuljetti kuitenkin joukkoja sotatoimien päätyttyä. Alus palasi 12. tammikuuta 1946 Britteinsaarille, missä se myytiin BISCOlle 11. huhtikuuta. Alus saapui Cashmorelle Newportiin 21. huhtikuuta romutettavaksi.

## Lähteet
*
*

### Viitteet

## Aiheesta muualla
Domhnall Gleeson

**Domhnall Gleeson** (s. 12. toukokuuta 1983 Dublin, Irlanti) on irlantilainen näyttelijä, joka on tunnettu muun muassa roolistaan Bill Weasleyna Harry Potter -elokuvissa sekä Ensimmäisen ritarikunnan kenraali Armitage Huxina *[[Tähtien sota|Tähtien sodan]]* jatko-osatrilogiasta. Hän on näytellyt myös muun muassa elokuvissa *[[Anna Karenina (vuoden 2012 elokuva)|Anna Karenina]]* (2012), *[[Oli aikakin]]* (2013), *[[Murtumaton]]* (2014), *[[Brooklyn (elokuva)|Brooklyn]]* (2015) ja *[[The Revenant]]* (2015). Vuonna 2020 hänellä oli päärooli HBO:n komedia-sarjassa *[[Run (televisiosarja)|Run]]*.

Domhnall Gleeson on näyttelijä Brendan Gleesonin poika.

## Valikoitu filmografia
### Elokuva

### Televisio

### Videopelit

## Lähteet

## Aiheesta muualla
* 
*
Chelonodon

***Chelonodon*** on pallokalojen suku. Se on läheistä sukua *[[Tetraodon]]*-pallokaloille, ja lajeja on siirretty suvusta toiseen.

## Lajeja
* *Chelonodon laticeps* (20&nbsp;cm)
*Kirjopallokala  *C. patoca* (38&nbsp;cm)
**Chelonodon pleurospilus* (20&nbsp;cm)

## Lähteet
Riukiukielet

**Riukiukielet** tai **ryūkyū-kielet** ovat japanilaisiin kieliin kuuluva ryhmä kieliä, jotka ovat kotoperäisiä nykyisin Japanin Okinawan ja Kagoshiman prefektuureihin kuuluvilla Riukiusaarilla.

Riukiukielten puhujia ei ole tilastoitu Japanin väestönlaskennassa, eikä puhujien tarkka määrä ole tiedossa. Arviot äidinkielenään riukiukieliä puhuvien määrästä vaihtelevat lähteestä riippuen. Eri kielten puhujat eivät yleensä ymmärrä toisiaan. 2010-luvulla pitkälti vain vanhemmat ikäluokat puhuvat riukiukieliä.

## Historia
Riukiukieliä on puhuttu yli tuhannen vuoden ajan Riukiusaarilla, jotka ulottuvat itäisimmältä Kita-Daitōjiman saarelta läntisimmälle Yonaguni-jiman saarelle ja pohjoisimmalta Amami Ōshiman saarelta eteläisimmälle Hateruma-jiman saarelle. Riukiu oli itsenäinen kuningaskunta 1600-luvun alkuun asti, jolloin sen pääsaaret liitettiin väkisin Etelä-Kyushussa sijaitsevaan Satsuman feodaalialueeseen. Japania alettiin käyttää Okinawan väestön keskuudessa vasta, kun Riukiu liitettiin Japaniin ja lakkautettiin vuonna 1872. Japanin kielen yleistyessä riukiukieliä tukahdutettiin ja leimattiin viranomaisten toimesta eri tavoin. 

Pitkään japanilaiset ja ulkomaalaiset kielitieteilijät pitivät riukiukieliä japanin murteina. Nykyään katsotaan, että riukiukielet ovat japanin sisarkieliä eivätkä japanin murteita ja että riukiu ja japani muodostavat yhdessä japanilaisen kieliperheen. Saarilla puhutaan yleisesti ottaen standardijapania ja Riukiusaarten kieliä käytetään vain isovanhempien ja muiden vanhojen ihmisten kanssa. 

Kun alueella  levisi uusi kieli eli (standardi)japani, Okinawalle syntyi uusi japanin kontaktilajike, jossa näkyy vaikutteita aiemmin puhutuista kielistä, jota kielitieteilijät kutsuvat ”okinawalaisen substraatin japaniksi”, ja se tunnetaan yleisesti nimellä *uchinaa yamatoguchi* (ウチナーヤマトゥグチ, 沖縄大和口, suom. ”okinawalainen japani”).  Siinä on huomattavaa ajallista ja alueellista vaihtelua, mikä on saanut alkunsa japanin kielen epätäydellisestä omaksumisesta Okinawalla 1800-luvulla.

## Riukiukieliä
Monet riukiukieliin erikoistuneet tutkijat antavat nykyään oman kielen aseman riukiun sisällä oleville eri kieliryhmille, jotka ovat kieliopillisesti niin erilaisia, etteivät niiden puhujat ymmärrä toisiaan. Nykyisin vallitsevan näkemyksen mukaan japani ja riukiu muodostavat japanilaisen kieliperheen protojapanin tytärkielinä.

Riukiukielet jaotellaan usein viiteen tai kuuteen eri kieleen, jotka ovat:
*Miyako 
*Okinawan kieli
*Kunigami
*Yaeyama
*Yonaguni
*Amami
Kielet on nimetty niiden saarten mukaan, jolla kutakin kieltä on puhuttu. Amamin saari sijaitsee Kagoshiman prefektuurissa, muut saaret Okinawan prefektuurissa. 

Nämä kuusi riukiukieltä mainitaan Unescon vuonna 2009 julkaistussa vaarassa olevien kielten atlaksessa. Unescon mukaan kaikki riukiukielet ovat vaarassa kuolla sukupuuttoon vuoteen 2050 mennessä. Unescon nimeämistä kielistä kunigami, joka sisältää amamin eteläisimmät ja okinawan pohjoisimmat variaatiot, on toistaiseksi kielitieteilijöiden keskuudessa kiistanalainen.

## Kirjallisuutta

* 

## Lähteet

## Aiheesta muualla
Colomesus

__NOTOC__
***Colomesus*** on pallokalojen suku, johon kuuluu kaksi lajia.   
 Molemmat elävät Etelä-Amerikassa, kimalaispallokala Amazonin jokivedessä ja kaijapallokala joen estuaarin murtovedessä.

## Lajit
*Kimalaispallokala (*Colomesus asellus*)
*Kaijapallokala (*Colomesus psittacus*)

## Lähteet
Vimmerby Tidning

**Vimmerby Tidning** on Vimmerbyssä ilmestyvä paikallislehti, jonka levikkialuetta on Koillis-Småland.

Astrid Lindgren työskenteli ylioppilastutkinnon jälkeen lehden toimituksessa toimitusharjoittelijana.

## Lähteet

## Aiheesta muualla
* Vimmerby Tidningin sivusto
Mohamed Amine Amri

**Mohamed Amine Amri** on tunisialainen taekwondoini, joka saavutti vuoden 2001 Afrikan-mestaruuskilpailussa pronssia alle 58-kiloisten sarjassa.

## Lähteet
Furusund

**Furusund** (aiemmin myös *Halsö*) on 126 asukkaan pieni saari ja pientaajama Tukholman saaristossa Yxlanin ja Eknön välillä ja kuuluu Blidön seurakuntaan Norrtäljen kunnassa Tukholman läänissä.

Furusund tunnetaan ehkä parhaiten siitä, että se oli aikoinaan Astrid Lindgrenin, August Strindbergin ja monien muiden kirjailijoiden ja taiteilijoiden kesäpaikka. Evert Taube on tehnyt paikan kuolemattomaksi laulullaan "Vals i Furusund" – *Jag minns en stund i Furusund*. Nykyisinkin saarella on runsaasti vapaa-ajan asukkaita, etenkin kesäaikaan. Furusundista on saanut nimensä myös vilkkaasti liikennöity laivaväylä Furusundsleden, joka kulkee Furusundin ja Yxlanin saarten välistä. 

Saaresta ja laivaväylästä löytyy mainintoja jo 1200-luvulta. Ålandsviken oli suojaisa ankkurointipaikka laivoille vuosisatojen ajan. Hovin jalokiviseppä ja taidekeräilijä Christian Hammer osti saaren ja sitä ympäröivän saariston vuonna 1882, jonka jälkeen alue muutettiin kylpyläalueeksi. 

## Lähteet

## Aiheesta muualla

*Archipelago.nu: Furusund 
* Stockholms läns museum 
* Stockholms läns museum besöksmål
Mohamed Onarami

**Mohamed Onarami** on tunisialainen taekwondoini, joka voitti Afrikan-mestaruuden vuonna 2001 alle 67-kiloisten sarjassa.

## Lähteet
Keskellä aikaa

**Keskellä aikaa** on Woude-yhtyeen esikoisalbumi vuodelta 1981. Albumi oli Mitä Suomi soittaa -listalla helmikuussa 1981 sijalla 19. Se julkaistiin remasteroituna CD-painoksena 1. huhtikuuta 2009.

## Kappaleet

# Pitäis kai unohtaa
# Tuu tänään meille
# Keskellä aikaa
# Mä en enää jaksa
# Pidä kii
# Auringon lapsi
# Vielä vähän aikaa
# Mä haluun saada niin paljon
# Elämä sut ohittaa
# Satoi

### CD-bonukset
# Hei, tyttö, hei
# Yöt kaduilla
# Kaupungin yöt
# Satoi
# Vanhat pierut ei koskaan kuole
# Suoraa toimintaa
# On kesä vasta alussa
# Kaupunki
# Uskot säkin taikaan

## Lähteet

* Johanna Kustannuksen albumisivu 

### Viitteet
Kalottitasku

**Kalottitasku** (*Oenanthe leucopyga*) on sieppojen heimoon kuuluva mustavalkoinen varpuslintu.

## Koko ja ulkonäkö
Linnun pituus on noin 17&nbsp;cm, siipien kärkiväli 26,5–32&nbsp;cm ja paino keskimäärin noin 30 g. Kalottitasku on kooltaan selvästi kivitaskua suurempi. Sen höyhenpuku on mustavalkoinen, otsa ja päälaki ovat valkoiset. Naaras on aavistuksen himmeämmän värinen kuin koiras.

## Esiintyminen
Kalottitaskun esiintymisalue ulottuu Afrikan aavikkoalueen yli Mauritaniasta Egyptiin ja Arabian niemimaalle sekä paikoin Lähi-itään. Kaikkialla sen esiintymisessä on laajoja aukkoja. Lajin elinympäristön ala on 1–10 miljoonaa neliökilometriä. Se on enimmäkseen paikkalintu, eikä sitä ei ole tavattu Suomessa.

## Elinympäristö
Kalottitaskun elinympäristöä ovat kaikkein karuimmat aavikot sekä alavilla mailla että vuoristossa jopa kolmen kilometrin korkeudelle. Sitä tavataan myös keitailla. Se on selväpiirteisesti mantereinen laji, sillä vain yhdessä kohtaa Marokossa sen esiintymisalue yltää alle 100 kilometrin päähän merenrannasta.

## Lisääntyminen

Kalottitaskun pesä on kiven alla, kallionkolossa tai -halkeamssa, penkassa tai joskus rakennuksen seinässä. Naaras munii 3–5 munaa, joita se hautoo kaksi viikkoa. Molemmat emot huolehtivat poikasista, jotka jättävät pesän noin kahden viikon ikäisinä ja itsenäistyvät kolme viikkoa myöhemmin. Naaras on sukukypsä yksivuotiaana.

## Ravinto
Laji on pääasiassa hyönteissyöjä, jolle kelpaavat myös muut selkärangattomat, pienet liskot ja kasvien osat.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet
Bogud

**Bogud** (k. 31 eaa.) oli antiikinaikainen Mauretanian kuningas Pohjois-Afrikassa. Bogud hallitsi Mauretanian läntisiä osia noin vuodesta 49 eaa. lähtien. Itäisiä osia hallitsi Bokkus. Bogud ja Bokkus olivat ensimmäisiä Mauretanian kuninkaita, jotka antoivat lyödä rahoja. Bodugin kolikoissa oli latinankielinen teksti. Julius Caesar yritti saada kummankin kuninkaan liittolaisekseen Pompeiusta tukevaa Numidiaa vastaan. Bogud lähetti Caesarille joukkoja vuonna 47 eaa. Myös Bokkus avusti alkuun Caesaria, mutta alkoi myöhemmin kannattaa pompeiuslaisia. Caesarin murhan jälkeen Bogud kannatti Marcus Antoniusta, kun taas Bokkus kannatti Octavianusta. Bogud hyökkäsi Hispaniaan Antoniuksen pyynnöstä vuonna 38 eaa., mutta Bokkus käytti tilannetta hyväkseen ja valtasi Bogudin osan Mauretaniasta. Bokkus kuoli vuonna 33 eaa. ja Octavianus otti koko Mauretanian Rooman alaisuuteen. Bogud lähti Antoniuksen luokse itään, missä hän kuoli Aktionin taistelussa vuonna 31 eaa.

## Lähteet
*
Cherif Hamrouni

**Cherif Hamrouni** () on tunisialainen taekwondoni, joka voitti Afrikan-mestaruuden vuonna 1996 alle 70-kiloisten sarjassa. Mestaruusottelussa vastustajana oli kenialainen Wycliffe Andoffe.

## Lähteet
Kauniit päivät

**Kauniit päivät** on Woude-yhtyeen toinen ja viimeiseksi jäänyt studioalbumi, joka ilmestyi vuonna 1981. Se julkaistiin remasteroituna CD-painoksena 1. huhtikuuta 2009.

## Kappaleet

# Läpi varjojen huoneen
# Yön runoilija
# En pääse pakoon
# Tuhat yötä
# Marjaana
# Kun valot sammuu
# Helminauha
# Aamulaulu
# Sunnuntai-iltapäivä
# Juhlat on ohi
# Kauniit päivät

### CD-bonukset
# Tytöt
# Tänään on kuin eilen
# Kuin lentohiekkaan
# Kuka uskoo aurinkoon?
# Aika hyvä ihmiseksi
# Vuodet vierii
# Joutopojan laulu
# Väärät kortit
# Teksasin pojat
# Tänä syyskuun yönä
# Kulkuri ja joutsen

## Lähteet

* Johanna Kustannuksen albumisivu
Dancing Shoes

**Dancing Shoes** on ruotsalaisen dance-artisti Septemberin kolmas studioalbumi, joka julkaistiin 26. syyskuuta 2007 levymerkillä Catchy Tunes. Kappaleista ”Can’t Get Over”, ”Until I Die”, ”Because I Love You” kuvattiin musiikkivideot.

Albumi nousi Ruotsissa Sverigetopplistanin sijalle 12.

## Kappaleet
Kaikki kappaleet kirjoittaneet Jonas ja Niclas von der Burgin sekä Anoo Bhagavan.

#
#
#
#
#
#
#
#
#
#
#
#
#

## Lähteet

## Aiheesta muualla
* ''Dancing Shoes'' discogs.com -sivustolla
Ex tempore

**Ex tempore** on latinankielinen sanonta, joka tarkoittaa ”hetkestä”.

Ex tempore -esitys tarkoittaa ennalta sovittua tai suunniteltua puhe-esitystä, joka pidetään tukisanalistan tai muistiinpanojen avulla. Puheen sisältö voi olla tarkkaan harkittua, mutta esitystä ei ole kirjoitettu sanasta sanaan. Tällöin puhuja voi käyttää luontevaa puhekieltä ja muuttaa esityksen sisältöä ja tyyliä yleisön reaktioiden perusteella.

Arkisessa kielenkäytössä sanonta tarkoittaa nopeasti harkittua, päätettyä tai toteutettua asiaa.

## Lähteet
Hichem Hamdouni

**Hichem Hamdouni** (s. 2. helmikuuta 1981) on tunisialainen taekwondoini, joka saavutti pronssia vuoden 2003 Afrikan-mestaruuskilpailuissa alle 78-kiloisten sarjassa.

## Lähteet
Mahmoud Charef

**Mahmoud Charef** on tunisialainen taekwondoin, joka saavutti hopeaa vuoden 2003 Afrikan-mestaruuskilpailuissa yli 84-kiloisten sarjassa.

## Lähteet
Khaoula Ben Hamza

**Khaoula Ben Hamza** (s. 18. toukokuuta 1991) on tunisialainen taekwondoini, joka voitti nuorten maailmanmestaruuden vuonna 2008 yli 68-kiloisten sarjassa. Hän voitti loppuottelussa brittiläisen Bianca Walkdenin.

## Lähteet

## Aiheesta muualla
* Khaoula Ben Hamzan profiili Pekingin olympiasivustolla
Kiiltokottaraiset

**Kiiltokottaraiset** (*Aplonis*) on kottaraisten heimoon kuuluva varpuslintusuku, johon kuuluu BirdLifen mukaan 24 lajia. Toisissa lähteissä sukuun on esitetty erilaisia lajimääriä. Kiiltokottaraiset ovat tyypillisesti Indonesian, Oseanian ja Australaasian saarten endeemisiä lajeja, mutta parin lajin levinneisyys ulottuu Malakan niemimaalle, eteläiseen Vietnamiin ja Koillis-Queenslandiin. Monen lajin suhteellisen pieni esiintymisalue altistaa ne helposti elinympäristön tuhoutumisesta ja vieraslajeista johtuvalle uhanalaistumiselle, ja kolme lajia onkin jo kuollut sukupuuttoon. Useimmat tämän suvun lajit ovat aikuisena tumman mustia, ruskeita tai vihreitä ja metallisen kiiltäviä, mistä ne ovat saaneet suomenkielisen nimensäkin. Silmänympärys on usein eri värinen kuin muu höyhenys. Nuorena yksilöt ovat vaaleita ja tummajuovaisia.

## Kiiltokottaraisiin kuuluvat lajit
* Biakinkottarainen *Aplonis magna*
* Bougainvillenkottarainen *Aplonis brunneicapillus*
* Celebesinkiiltokottarainen *Aplonis minor*
* Espiritusantonkottarainen *Aplonis santovestris*
* Kiiltokottarainen *Aplonis panayensis*
* Kosraenkottarainen *Aplonis corvina* &nbsp; †
* Makirankottarainen *Aplonis dichroa*
* Maukenkottarainen *Aplonis mavornata* &nbsp; †
* Melanesiankottarainen *Aplonis feadensis*
* Mikronesiankottarainen *Aplonis opaca*
* Molukkienkottarainen *Aplonis mysolensis*
* Norfolkinsaarenkottarainen *Aplonis fusca* &nbsp; †
* Papuankottarainen *Aplonis mystacea*
* Pikikottarainen *Aplonis cantoroides*
* Pohnpeinkottarainen eli ponapénkottarainen *Aplonis pelzelni*
* Polynesiankottarainen *Aplonis tabuensis*
* Rarotongankottarainen *Aplonis cinerascens*
* Rennellinkottarainen *Aplonis insularis*
* Salomoninkottarainen *Aplonis grandis*
* Samoankottarainen *Aplonis atrifusca*
* Tanimbarinkottarainen *Aplonis crassa*
* Uudenkaledoniankottarainen *Aplonis striata*
* Vanuatunkottarainen *Aplonis zelandica*
* Viherkottarainen *Aplonis metallica*

## Lähteet

* ITIS: Aplonis
September (vuoden 2004 albumi)

__NOTOC__
**September** on ruotsalaisen dance-artisti Septemberin esikoisalbumi, joka julkaistiin 11. helmikuuta 2004 levymerkillä Stockholm Records.. Se nousi Ruotsissa Sverigetopplistanin sijalle 36.

## Kappaleet
#
#
#
#
#
#
#
#
#
#
#

## Lähteet

## Aiheesta muualla
* September discogs.com -sivustolla
God Seed

**God Seed** on norjalainen black metal -yhtye. God Seedin perustivat Gorgorothin jäsenet Gaahl ja King Ov Hell 2009, kun hävisivät oikeudessa Gorgorothin tavaramerkin Gorgorothin perustajajäsenelle Infernukselle. Kiista oli alkanut vuonna 2007. Sekä Infernus että King ja Gaahl olivat koonneet yhtyeet, jotka molemmat keikkailivat Gorgorothin nimellä. Alkaen maaliskuusta 2009 yhtye kiersi nimellä God Seed. Yhtye nimettiin Gorgorothin kappaleen mukaan. Yhtye lopetti toiminnan jo heinäkuussa samana vuonna, sillä yhtyeen laulaja Gaahl lähti yhtyeestä. King oli jo äänittänyt aiotun debyyttialbumin lauluja vaille valmiiksi. Tämän vuoksi hän perusti Ov Hell-nimisen yhtyeen ja julkaisi levyn Dimmu Borgirista tunnetun Shagrathin laulamana. Tämä yhtye ei kuitenkaan soita livenä, vaan pysyy täysin studiobändinä. 

Vuonna 2012 bändi aktivoitui uudestaan Gaahlin palattua. Samana vuonna julkaistiin *[[Live at Wacken]]* -dvd/cd, jossa yhtye soittaa vuonna 2008 (tosin silloin nimellä Gorgoroth, kun nimikiista oli vielä kesken). He esittivät konsertissa vain Gaahlin ja Kingin tekemiä kappaleita.

King haluaa korostaa, ettei God Seed ole enää sessiojäseniä käyttävä duo vaan yhtye, jossa on kuusi jäsentä. Syyskuussa God Seed julkaisi singlen tulevalta albumiltaan ja lokakuussa 23. päivä julkaistiin yhtyeen esikoisalbumi *[[I Begin]]*.

## Diskografia

### Albumit
**[[Live at Wacken]]* (2012)
**[[I Begin]]* (2012)

## Jäsenet
*Gaahl (Kristian Espedal) - laulu - (2009, 2012-)    
*King ov Hell (Tom Cato Visnes) - basso (2009, 2012-)

*Sir (Stian Kårstad) - kitara - (2012-)
*Lust Kilman (Ole Walaunet) - kitara - (2012-)
*Kenneth Kapstad - rummut - (2012-)
*Geir Bratland - koskettimet - (2012-)

### Kiertuejäsenet (entiset)
*Teloch - kitara (2008-2009)
*Ice Dale - Kkitara (2008)
*Nicholas Barker - rummut (2007-2008)
*Garghuf (Daniel Robnik) - rummut (2008-2009)

## Lähteet

* http://www.roadrunnerrecords.com/BlabberMouth.Net/news.aspx?mode=Article&newsitemID=116645

### Viitteet

## Aiheesta muualla

* Yhtyeen myspace sivusto
Ikram Mahjar

**Ikram Mahjar** (s. 29. elokuuta 1984) on tunisialainen taekwondoini, joka voitti Afrikan-mestaruuden vuonna 2003 alle 51-kiloisten sarjassa.

## Lähteet
Asma Zafouri

**Asma Zafouri** (s. 1. lokakuuta 1991) on tunisialainen taekwondoini, joka saavutti pronssia Saksan nuorten avoimissa vuonna 2008 alle 49-kiloisten sarjassa.

## Lähteet
Trill

**Trill** on rap-artisti Bun B:n ensimmäinen soolooalbumi, joka julkaistiin 13. syyskuuta 2005. Sanotaan, että Bun B julkaisi albumin pitääkseen UGK:n nimeä yllä Pimp C:n ollessa vankilassa. Albumi sijoittui Billboard 200 -listalla kuutossijalle myyden kultaa. Albumista ilmestyi Chopped and Screwed -versio 22. marraskuuta 2005.

## Kappaleet

### Screwed & Chopped albumin kappaleluettelo

## Singlet

## Listasijoitukset

## Lähteet
Viitasiepot

**Viitasiepot** (*Culicicapa*) on sieppojen heimoon kuuluva lintusuku. Viitasieppojen sukuun kuuluu BirdLifen mukaan kaksi lajia.

## Viitasieppoihin kuuluvia lajeja
* Filippiinienviitasieppo (*Culicicapa helianthea*)
* Viitasieppo (*Culicicapa ceylonensis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Culicicapa
II Trill

**II Trill** on rap-artisti Bun B:n toinen sooloalbumi. Albumin julkaistiinkin 20. toukokuuta 2008. Kappaleen sanoitukset käsittelevät poliittisia ja sosiaalisia asioita. Albumin 16. kappale "Angel in the Sky" on omistettu edesmenneelle UGK-jäsenelle Pimp C:lle. Albumista on julkaistu myös Chopped and Screwed -versio.

## Kappaleet

## Singlet

### Screwed & Chopped albumin kappaleluettelo

## Listasijoitukset

## Lähteet

## Aiheesta muualla
* Albumin arvostelu Redrum-187 -sivustolla
Rosie O’Donnell

**Roseann ”Rosie” O’Donnell** (s. 21. maaliskuuta 1962 Commack, New York) on yhdysvaltalainen koomikko, näyttelijä ja kirjailija. Hänen vanhempansa ovat irlantilaisia siirtolaisia. Hän on juontanut omaa nimeään kantavaa keskusteluohjelmaa sekä julkaissut *Rosie*-nimistä aikakauslehteä. Lisäksi hän ajaa homoseksuaalien oikeuksia ja työskentelee hyväntekeväisyyden parissa. Vuonna 2004 O’Donnell avioitui Kelli Carpenterin kanssa. Heillä on kaksi adoptoitua ja kaksi spermanluovuttajan avulla saatua biologista lasta. 

## Lähteet

## Aiheesta muualla

*Virallinen kotisivu
*Rosie O'Donnell Internet Movie Databasessa
Tie (elokuva)

**Tie** (*The Road*) on John Hillcoatin ohjaama post-apokalyptinen draamaelokuva. Käsikirjoituksen on tehnyt Joe Penhall perustuen yhdysvaltalaisen kirjailijan Cormac McCarthyn samannimiseen teokseen. Elokuvan pääosissa ovat Viggo Mortensen "miehenä" ja Kodi Smit-McPhee "poikana", jotka vaeltavat maailmanloppua maalailevassa maailmassa kohti rannikkoa aseistautuneita jengejä väistellen. Ruokaa ei juuri ole, ja kannibalismi on arkipäivää.

## Juoni
Ihmiskunta on tuntemattomasta syystä joutunut sukupuuton partaalle, ja maailma on muuttunut joutomaaksi. Elintarvikkeet, vesi ja lämpimät vaatteet ovat niukassa. Nimetön mies ja tämän nuori poikansa matkaavat löytääkseen turvapaikan ja ruokaa henkensä pitimiksi, samalla vältellen tuntemattomia ihmisiä. 

Vuosia aiemmin miehen vaimo synnyttää heidän esikoisensa, jokin aika ennen maailmanloppua. Mies käyttää yhden kolmesta ammuksestaan heitä häiriköivään mieheen, josta nainen suivaantuu. Naisen mielestä miehen olisi täytynyt säästää ammukset heille kolmelle, ja että mies käytti ammuksen tarkoituksellisesti jottei nainen voisi tehdä itsemurhaa. Nainen lopulta kävelee metsään, ja katoaa.

Nykyhetkeen mentäessä mies kohtaa kannibaalijengin, jonka yhden jäsenen hän joutuu ampumaan. Mies nappaa shokissa olevan poikansa kainaloon, ja pakenee paikalta. He löytävät pian kartanon, ja tutkiessaan sitä kellarista paljastuu vankila ihmisille joita käytetään ravinnoksi. Kartanon omistajien palaessa takaisin isä ja poika pääsevät juuri ja juuri karkuun, kuunnellen yön kartanon kannibaalien uhrien tuskanhuutoja.

Jatkaessaan matkaansa kaksikko löytää bunkkerin, joka on täynnä ruokaa ja tarvikkeita. Perhe syö itsensä kylläiseksi ja peseytyy, mutta mies päättää että heidän on jatkettava matkaansa ulkoa kuuluvien äänien tähden. Matkallaan he löytävät vanhan, lähes sokean miehen jonka kanssa he viettävät yön. Aamulla mies löytää rannikolta kariutuneen laivan, jonka luokse hän ui. Poika jää vahtimaan heidän tarvikkeitaan, kuitenkin nukahtaen. Varas anastaa heidän omaisuutesa, jonka lopulta mies saa kiinni. Vaikka mies ottaa omansa ja jopa varkaan tavarat itselleen, hän lopulta pojan pyynnöstä palauttaa tälle omat vaatteensa ja purkin ruokaa.

Mennessään raunioituneen kaupungin läpi miestä ammutaan jalkaan nuolella. Mies ampuu hyökkääjän, ja menee tämän luokse. Hyökkääjän kumppani väittää että isä ja poika seurasivat heitä, jota mies ei jää kuuntelemaan vaan jättää tämän suremaan kuollutta. Miehen vointi heikkenee jalan tulehtuessa ja lopulta tämä kuolee, jättäen pojan yksin. 

Poika kohtaa pariskunnan, joka on seurannut poikaa ja tämän isää jo jonkin aikaa. Pariskunnalla on kaksi lasta ja koira. Pariskunta vakuuttaa että he ovat "hyviä ihmisiä", ja ottavat pojan huostaansa.

## Rooleissa

## Tuotanto
### Kuvaukset
Elokuva kuvattiin 27. helmikuuta – 29. huhtikuuta 2008 välisenä aikana. Kuvaajana toimi Javier Aguirresarobe. Elokuvaa kuvattiin Pennsylvaniassa, Louisianassa ja Oregonissa.

## Vastaanotto
Tv-Nytissä viisi kriitikkoa antoivat elokuvalle tähtiä keskiarvolla 3,0.

## Lähteet

## Aiheesta muualla
*

### Arvostelut
* 
*
Dmitri Kazionov

**Dmitri Aleksandrovitš Kazionov** (, s. 13. toukokuuta 1984 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan keskushyökkääjä.

## Ura
Kazionov on HK Dynamo Moskovan kasvatti. Ensimmäisen Venäjän superliigan ottelun hän pelasi kuitenkin HK Lada Toljatissa kaudella 2001–02. Vuoden  Tampa Bay Lightning varasi hänet neljännen kierroksen varauksena, numerolla 100. Kausi 2002–03 oli Kazionovin ensimmäinen täysi kausi Venäjän superliigassa. Kazionov siirtyi takaisin kasvattajaseuraansa Moskovan Dynamoon kesken kauden 2005–06. Seuraavaksi kaudeksi hän vaihtoi jälleen seuraa, tällä kertaa Ak Bars Kazaniin. Vuonna 2007 Kazionov oli voittamassa Euroopan seurajoukkueiden mestaruutta Kazanin joukkueessa ja ensimmäistä KHL:n mestaruutta kaudella 2008–2009.

## Tilastot

## Lähteet
* 
*
Toinen tuuli

**Toinen tuuli** () on yhdysvaltalaisen kirjailijan Ursula K. Le Guinin luoman *[[Maameren tarinat]]* -fantasiakirjasarjan viides, *[[Kertomuksia Maamereltä]]* -novellikokoelmaa lukuun ottamatta, ja ainakin toistaiseksi viimeinen osa vuodelta 2001. Sarjan edellinen osa oli *[[Tehanu]]*, joka ilmestyi alkuperäiskielellä vuonna 1990. Teos kertoo kylätaikuri Lepästä ja hänen unistaan. Aikaisemmista sarjan osista tuttu velho Ged neuvoo Lepän kuningas Lebannenin luokse. Mukana matkalla ovat myös Tenar, Tehanu ja Orm Irian, lohikäärme joka halutessaan ottaa ihmisnaisen hahmon. He yrittävat tuhota kuoleman ja elämän välistä muuria ja vapauttaa kuolleet kirouksestaan. *Toinen tuuli* sai World Fantasy Award -palkinnon vuonna 2002, ja se oli ehdokkaana muun muassa myös Mythopoeic- ja Nebula-palkintoihin. Kirjan on suomentanut, kuten sarjan muutkin osa, Kristiina Rikman WSOY:n kustantamana vuonna 2003.

## Lähteet

## Aiheesta muualla
* Cheryl Morgan: Wings on the Wind. Emerald City, lokakuu 2001. 
* Russ Allbery: The Other Wind. 30.1.2005. 
* Simeon Shoul: The Other Wind. Infinity plus 13.7.2003. 
* Toni Jerrman: Toinen tuuli . Tähtivaeltaja 2/2003.
* Jo Walton: Revising death and dragons. Tor.com 2010. 
*  (Arkistoitu Archive.is)
Mohamed Ali Ghariani

**Mohamed Ali Ghariani** (, s. 11. kesäkuuta 1983) on tunisialainen entinen jalkapalloilija, pelipaikaltaan hyökkääjä.

## Ura
Ghariani aloitteli uraansa ES Zarzisin riveissä kaudella 2004–2005, jonka aikana hän voitti Tunisian cupin. Kauden päätteeksi Ghariani siirtyi Turkkiin, Ankaragücün riveihin, jossa hän vietti yhden kauden palaten takaisin kotimaahansa Tunisiaan. Uudeksi seuraksi Ghariani valitsi Club Africainin, jossa hän onnistui maalinteossa neljästi auttaen joukkuettaan sijoittumaan pääsarjassa toiseksi. Seuraava kausi 2007–2008 meni heikosti Gharianin jäätyä ilman maaleja, jonka myötä hänet lainattiin kesken kauden tammikuussa 2008 CS Hammam-Lifiin. Ghariani onnistui maalinteossa kahdesti ja jatkoi joukkueen riveissä myös kaudella 2008–2009. Hän nousi CS Hammam-Lifin avausmiehistöön ja oli kauden päätteeksi joukkueensa toiseksi paras maalintekijä viidellä maalilla.

Kauden 2008–2009 päätyttyä Gharianin oli tarkoitus siirtyä kesällä Ligue 2:n nousseeseen FC Istresiin kolmen vuoden sopimuksella. Hän oli aikaisemmin käynyt koeajalla Greuther Fürthin harjoituksissa. Toinen Ligue 2:ssa pelannut Tours FC kuitenkin teki sopimuksen hyökkääjän kanssa kaudeksi 2009-2010.

Avauskausi uudessa seurassa meni kuitenkin loukkaantumisten merkeissä ja Ghariani pelasi kauden aikana vain kolme ottelua. Myös kausi 2010–2011 meni loukkaantumisten merkeissä ja Ghariani pelasi vain kaksi ottelua. Kolmannella kaudella (2011–2012) Ghariani pelasi yhteensä 24 sarjaottelua ja onnistui maalinteossa viidesti.

## Saavutukset
* Tunisian cup: 2005

## Lähteet

## Aiheesta muualla
* Mohamed Ali Ghariani Soccerway.comissa 
* Kawarji 
* Gharianin profiili LFP:ssä
Baby

Sana **baby** tai **babies** tarkoittaa seuraavia asioita:

## Musiikissa
### Artisteja ja yhtyeitä
* Birdman, yhdysvaltalainen rap-artisti. Käyttää myös nimeä Baby.
* Baby, yhdysvaltalainen rock-yhtye
* The Babys, brittiläinen rock-yhtye

### Albumeissa
* Baby, Yellon albumi
* Baby, The Detroit Cobras'n albumi
* Baby, Bosque Brownin albumi

### Kappaleissa
* "Baby", Alcazarin kappale
* "Baby", Angie Stonen kappale
* "Baby", Ashantin kappale
* "Baby", Brandyn kappale
* "Baby", Fabolousin kappale
* "Baby", LL Cool J:n kappale
* "Baby", Justin Bieberin kappale
* "Babies", Pulpin kappale

### Muuta
* Baby Records, levy-yhtiö
* Baby, musikaali

## Muita merkityksiä
* Mathis Baby, vuosina 1912–1914 valmistettu automalli
Bill Laswell

**Bill Laswell** (s. 12. helmikuuta 1955 Salem, Illinois) on yhdysvaltalainen muusikko ja tuottaja. Hänen pääasiallinen instrumenttinsa on bassokitara. Hän tuli tunnetuksi New Yorkissa vuonna 1979 perustamansa Material-yhtyeen basistina. 1980-luvulta alkaen hän on toiminut sessiomuusikkona ja tuottajana sadoilla levytyksillä. Hän on tuottanut muun muassa Herbie Hancockin, Sonny Sharrockin, Pharoah Sandersin, Mick Jaggerin, Yoko Onon, The Ramonesin, Motörheadin, Ryuichi Sakamoton, Iggy Popin ja Laurie Andersonin musiikkia, sekä soittanut muun muassa Peter Gabrielin, Brian Enon, Fred Frithin ja John Zornin levyillä. Hänen omia yhtyeitään ovat Materialin ohella olleet Last Exit, Praxis, Painkiller ja Massacre.

## Lähteet

## Aiheesta muualla
*Allmusic: Bill Laswell
*Discogs: Bill Laswell
Sadistiope ja hulluhoitsu

**Sadistiope ja hulluhoitsu** on Kati Rajasaaren ja Emilia Talan esikoisteos. Kirja perustuu heidän keskinäisiin sähköpostikeskusteluihinsa ja on muodoltaan kirjeromaani, jossa kirjoittajat vastaavat vuorotellen toistensa viesteihin. Molemmat kirjoittajat työskentelevät erityislasten parissa, ja kirjassa käsitellään asioita, joita he ovat kohdanneet työssään. Tala opettaa erityisluokkaa ja Rajasaari on ohjaajana lastenkodissa. 

Kirja on sekoitus todellisuutta ja fiktiota. Kirjaan on otettu mukaan asioita, joita Rajasaaren ja Talan kollegat ovat kertoneet ja lisäksi tapahtumia on jouduttu muuntelemaan henkilösuojan takia. Kirjassa tuodaan silti selkeästi esiin lastenhuoltoon liittyviä ongelmia. Lapsille ei löydy sijoituspaikkoja eikä erityisluokilla ole riittävästi tilaa kaikille tarvitsijoille. Työntekijöitä on liian vähän ja lastenkoteihin on sijoitettu lapsia, jotka todellisuudessa tarvitsisivat psykiatrista laitoshoitoa. Vaikka työ on raskasta, Tala ja Rajasaari pitävät näiden lasten parissa työskentelystä ja kokevat sen palkitsevaksi.
Mustatasku

**Mustatasku** (*Oenanthe leucura*) on pääosin musta sieppoihin kuuluva varpuslintu.

## Koko ja ulkonäkö

Linnun pituus on 16–18&nbsp;cm, siipien kärkiväli 26–29&nbsp;cm ja paino noin 40&nbsp;g. Mustatasku on selvästi kivitaskua suurempi, isopäisempi ja voimakasnokkaisempi. Koiras on musta, naaras noenruskea ja niiden ala- ja yläperä sekä pyrstön tyvipuoli ovat valkoiset ja pyrstössä on musta T-kuvio. Pyrstön kärkivyö on suunnilleen samanlainen kuin kivitaskulla, eli voimakas ja tasaleveä.

Lento on voimakasta, siivet leveät ja pyöreäpäiset. Lennossa erottuu muuten mustasta siivestä vaaleammat siipisulat. Mustataskulle on ominaista pyrstön pumppaus ylös ja laskeminen hitaasti alas. Nuori kalottitasku on oikeastaan ainoa mihin mustataskun voi sekoittaa.

## Ääntely

Kutsu- sekä varoitusääni on usein sarjoina toistuva laskeva ja viheltävä ”piyp”, sekä maiskahtava ”tsett-tsett” ja rullaavan kuuloinen ”tjerr”. Laulu koostuu karkeasti livertävistä säkeistä, jotka ovat hieman matalampia kuin muilla alueella tavattavilla taskuilla. Laulu kuulostaa vähäsen rastasmaiselta, mutta siitä puuttuu esimerkiksi sinirastaan surumielinen sointi ja kirkas, rullaava ääni. Mustataskun laululento on aaltoilevaa.

## Esiintyminen

Mustatasku elää rannikolla ja rannikon tuntumassa Afrikan koillisosassa Mauritaniasta Libyan luoteiskolkkaan, sekä Iberian niemimaalla. Ei kuitenkaan Atlantin valtameren puolella. Pieni populaatio on Ranskan etelärajalla. Lajin elinympäristön ala on 100&nbsp;000–1&nbsp;000&nbsp;000 neliökilometriä. Euroopassa elää 8&nbsp;100–31&nbsp;000 yksilöä. Laji on valtaosin paikkalintu, eikä sitä ole tavattu Suomessa.

## Elinympäristö

Mustataskun elinympäristöä ovat kuivat rotkot, laaksot ja kalliot niin rannikolla kuin sisämaassa. Reviirivaatimuksia ovat jyrkänteet, kalliot, rauniot, kivenlohkareet sekä pensaat ja yksittäiset puut. Vuoristossa sitä tavataan yleensä kahden kilometrin korkeudelle saakka, mutta myös harvemmin kolmen kilometrin korkeudessa.

## Lisääntyminen

Mustatasku pesii kallionhalkeamassa, joko maassa, kalliossa tai rakennuksessa. Naaras munii 3–5 munaa, joita se hautoo kaksi viikkoa tai joskus jopa 18 päivää. Molemmat puolisot huolehtivat poikasista, jotka jättävät pesän 14–19 päivää vanhoina. Sukukypsä yksivuotiaana.

## Ravinto

Laji on pääasiassa hyönteissyöjä, jolle kelpaavat myös muut selkärangattomat ja pienet liskot, sekä vähäisessä määrin siemenet, marjat ja muut kasvien osat.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 
* 

### Viitteet

## Aiheesta muualla
* Birdguides (kuvia ym.)
*
Dan Rhodes

**Dan Rhodes** (s. 1972) on brittiläinen kirjailija, joka asuu Skotlannissa. Hänen teoksiaan on käännetty 25 kielelle. Hän kirjoittaa novelleja ja romaaneja. Vuonna 2003 julkaistu esikoisromaani *[[Timoleon Vieta palaa kotiin]]* (*Timoleon Vieta Come Home*) palkittiin vuoden parhaana esikoisromaanina. Kolmas romaani *Kulta* palkittiin vuoden 2007 parhaana skotlantilaisena romaanina.

## Teokset
* Antropologia ja sata muuta tarinaa (*Anthropology: And a Hundred Other Stories*, 2000)
* Älkää kertoko minulle totuutta rakkaudesta (*Don't Tell Me the Truth About Love*, 2001)
* Timoleon Vieta palaa kotiin (*Timoleon Vieta Come Home*, 2003) 
* Pieni valkoinen auto (*The Little White Car*, salanimellä Danuta de Rhodes, 2004)
* Kulta (*Gold*, 2007)
* Taputtavat pikku kätöset (*Little Hands Clapping*, 2010)

## Aiheesta muualla
* http://www.danrhodes.co.uk/ Dan Rhodesin kotisivut
Contusus

***Contusus*** on pallokalojen suku, johon kuuluu kaksi lajia. Molemmat elävät Tyynessämeressä ja kasvavat noin 25&nbsp;cm pitkiksi.

## Lajit
* *[[Contusus brevicaudus]]*  
* *[[Contusus richei]]*

## Lähteet
Kertomuksia Maamereltä

**Kertomuksia Maamereltä** () on yhdysvaltalaisen kirjailijan Ursula K. Le Guinin *[[Maameren tarinat]]* -fantasiakirjasarjaan kuuluva novellikokoelma vuodelta 2001. *Kertomuksia Maamereltä* voitti Locus-palkinnon vuonna 2002. Teokseen on koottu viisi seitsemästä Le Guinin luomaan Maameren fantasiamaailmaan sijoittuvista novelleista. Suomeksi novellikokoelman käänsi sarjan muutkin osat kääntänyt Kristiina Rikman. Vuonna 2002 suomeksi julkaistun teoksen kustansi WSOY.

## Novellit
Viiden novellin lisäksi *Kertomuksia Maamereltä* sisältää Le Guinin kirjoittaman esipuheen ja kuvauksen Maamerestä, jossa kerrotaan lisää sarjan maailmasta.

* *Jäljittäjä* (The Finder, 2001) 
* *Tummaruusu ja Timantti* (Darkrose and Diamond, 1999) 
* *Maan ytimet* (The Bones of the Earth, 2001) 
* *Yläsuolla* (On The High Marsh, 2001)
* *Sudenkorento* (Dragonfly, 1997)

## Lähteet

## Aiheesta muualla
* Russ Allbery: Tales from Earthsea. 17.1.2005. 
* Jo Walton: “What everyone knows is true turns out to be what some people used to think”. Tor.com 2010.
Raoudha Chaari

**Raoudha Chaari** (s. 4. helmikuuta 1973) on tunisialainen judoka, joka on voittanut judon Afrikan-mestaruuden vuonna 1996 ja saavutti pronssia vuoden 1997 välimeren kisoissa, alle 56-kiloisten sarjassa.

## Lähteet
Konrad von Gesner

**Konrad von Gesner** (26. maaliskuuta 1516 Zürich − 13. joulukuuta 1565 Zürich) oli sveitsiläinen lääkäri ja biologi.

Gesnerin isä oli turkkuri, joka kuoli Kappelin taistelussa 1531. Konradin opiskelut uhkasivat päättyä isän kuolemaan, sillä hän jäi rahattomaksi, mutta tuttaviensa Oswald Myconiuksen ja Heinrich Bullingerin taloudellisella tuella Konrad saattoi jatkaa opintojaan Strasbourgin ja Bourgesin yliopistoissa 1532–1533. Pariisissa hän sai tukijan berniläisestä Job Steigerista.

Vuonna 1535 Gesner palasi Zürichiin, missä hän solmi epäonnisen avioliiton. 1536 hän jatkoi opintojaan Baselissa ja sai ystäviensä avulla kreikan kielen professorin toimen Lausannessa 1537. Täällä hän perehtyi etenkin kasvitieteeseen. 1540–1541 hän vieraili Montpellier’n yliopistossa, valmistui lääketieteen tohtoriksi Baselissa 1541 ja ryhtyi hoitamaan Zürichin kaupunginlääkärin praktiikkaa. Hän asui loppuelämänsä Zürichissä ja teki vain joitakin kasvien keräysmatkoja lähiseuduille. Gesner kuoli ruttoon 1565.

Gesner rakasti vuoria ja otti tavoitteekseen kiivetä ainakin yhdelle vuorelle joka vuosi, sekä kuntoilun vuoksi että kerätäkseen kasveja. Vuonna 1555 hän kirjoitti kertomuksen *Descriptio Montis Fracti sive Montis Pilati* retkestään 1&nbsp;920&nbsp;m korkealle Gnepfsteinille, joka on Pilatusvuoren matalin huippu.

Gesnerin tietosanakirjatyyppistä eläimistä kertovaa teosta *[[Historia Animalium]]* (1551-58) pidetään nykyaikaisen eläintieteen lähtökohtana. Teos oli neliosainen ja siinä oli kaikkiaan noin 3&nbsp;500 sivua. Teos on kuvitettu puupiirroksin ja oli ensimmäinen kuvitettu eläinkirja, samoihin aikoihin (1555) ilmestyneen Pierre Belonin teoksen kanssa. Teossarjan vuonna 1555 julkaistussa linnuista kertovassa osassa oli lajikuvaukset 182 lintulajista. Viides, käärmeistä kertova osa, ilmestyi postuumisti vuonna 1587.

## Lähteet
* Lehikoinen, Esa ym.: Suomen lintutieteen synty – Turun Akatemian aika. Faros, Turku 2009 
*Elämäkerta
Shlomo Venezia

**Shlomo Venezia** (29. joulukuuta 1923 Thessaloniki, Kreikka – 1. lokakuuta 2012 Rooma, Italia) oli kreikanjuutalainen mies, joka joutui toisen maailmansodan aikana keskitysleirille. Venezian perheellä oli Italian kansalaisuus, joten italialaisten vallattua Kreikan sodan alkuvuosina, he pärjäsivät vielä kohtuullisen hyvin. Saksalaismiehityksen jälkeen Venezian perhe kuitenkin joutui keskitysleireille johtaviin junakuljetuksiin. Venezia saapui Auschwitz-Birkenaun leirille perheensä kanssa 11. huhtikuuta 1944. Hän näki äitinsä ja kaksi pikkusiskoaan tuona päivänä viimeisen kerran. Muut sisaruksista selvisivät sodasta. Venezia päätyi Auschwitzissa Sonderkommandoon, jossa hänen tehtävänään oli muun muassa tyhjentää ruumiita pois kaasukammiosta ja kuljettaa niitä krematorion polttouuniin. Joskus Venezia joutui saattamaan kaasukammioon myös omia tuttaviaan. Venezia oli yksi harvoista sonderkommandoon kuuluneista vangeista, jotka selvisivät keskitysleiriltä elossa. 

Venezia toi elämäntarinansa julkisuuteen vasta vanhuksena. Hän kertoo keskitysleirikokemuksistaan Béatrice Prasquierin haastattelemana kirjassa *Sonderkommando – Dans l’enfer des chambres à gaz*. Kirja ilmestyi Liken kustantamana vuonna 2008 suomeksi nimellä *Sonderkommando – tarinani Auschwitzista*. Teos on Lotta Toivasen suomentama.